Kiovia

Kiovia"Kiovia": Libellus historicus Ioannis de Plano Carpini: Archontologia Cosmica; Litterae encyclicae Ioannis Pauli II Ut unum sint; interdum et Chiovia, et Chiue civ., Cioaba, Cuiewa, Cyebus, Kijodia, Kijovia, Kiovia, Kioviensis, Kywa, Sambatas:  (Ucrainice: Київ, tr. Kyjiv) est caput et maxima Ucrainae urbs, etiam regionis Kioviensis metropolis. Ad flumen Danaprim sita est. Urbi sunt circiter triciens centena milia incolarum. 

Kiovia est magni valoris sedes industriae, commercii, investigationis scientificae culturaeque. Universitates (Universitas Kioviensis, Academia Kiioviensis Mohileana, Institutum Polytechnicum Kioviense, Universitas Commercialis et Oeconomica Kioviensis etc.) et bibliothecae (quarum maxima est Bibliotheca Nationalis Ucrainae Vernadskiana) urbis multae sunt. Kiovia multa musea atque monumenta historica habet.

 Historia 
Secundum opinionem divulgatam (quum non ab omnibus acceptam) Kiovia saeculo quinto rite condita est. Annus primae mentionis urbis in chronica est 860.

Anno 882 urbs a Helgo duce capta metropolis Rutheniae (Russiae Kioviensis) facta est. Illo tempore Kiovia magna urbs et valens sedes commercii et culturae Europaeae erat. Postquam regnum Ruthenicum coniunctum dissolutum est, urbs metropolis ducatus Kioviensis mansit et ad tempus ut sedes ducis Ruthenici principalis aestimabatur. Anno 1240 Mongolo-Tatari urbem deleverunt, sed illa renata est. Anno 1362 Magnus Ducatus Lituaniae Kioviam adiunxit, in quo ducatu urbs anno 1471 facta est caput palatinatus Kioviensis, qui ab anno 1569 ad Regnum Polonicum pertinebat. Ab anno 1654 ad annum 1917 urbs pars Russiae erat, anno 1708 metropolis gubernii ibi facta. 

Cum post res novas Russicas anno 1917 Ucraina libera declarata esset, Kiovia ad tempus fuit caput eius. Tempore belli civilis Russici urbs tamen nonnumquam sub potestatem virium variarum inter se pugnantium venit, anno 1920 deinde ad Rem Publicam Sovieticam Socialisticam Ucrainicam adiuncta, eacum anno 1922 in Unionem Soveticam inclusa. Anno 1934 Kiovia facta est metropolis RSS Ucrainicae. Bellum Magnum Patrium urbi excidia magna affecit, quod milites Germanici eam anno 1941 expugnaverunt. Bello autem confecto urbs restaurata est. Anno 1960 ferrivia subterranea aperta est. Ex anno 1991, Kiovia caput Ucrainae sui iuris est.

Post incursionem Russicam nonnulli nomen urbis forma ucraina Kyiv nec porro russica Kiev appellant. Nihilominus nomen Latinum urbis manet Kiovia.

 Divisio administrativa 
Urbis territorio dividitur in circulos administrativos decem, райони (raiyony):
 Circulus  Aera, km² Incolae (1 Ianuarii 2021), milia hominumDensitas, ос/km²Circuli dextri ripae Danapris: Holosiivsci  160,78  254 mil.1579 Obolonsci  110,32  318,1 mil.2883 Pecersci  19,57  163,6 mil.8359 Podilsci  34,08  209,1 mil.6135 Sviatosynsci  102,63  341,8 mil.3330  Solomiansci  40,52  384,6 mil.9491 Sevcencivsci  26,63  215,9 mil.8107Circuli sinistri ripae Danapris: Darnytsci  132,24  348,4 mil.2634 Desniansci  154,2  368,4 mil.2389 Danaprivsci  66,7  357,9 mil.5365 Kiovia  847,67  2 962 1803494

 Commeatus 
Kioviae aeroportus internationales duo et nationalis unus sunt: aeroportus internationalis Borispili et aeroportus internationalis Kioviae (Suliani). Praeterea invenitur aeroportus Hostomeli, onerum tantum, pars societatis Antonov, in quo aeroplanum Antonov An 225, maximum in orbe terrarum, anno 2022 destructum, invenitur. 

A die 24 Februarii 2022 vero aeroportus incursionis Russicae causa claustri manent.

 Incolae notabiles 

 Michael Bulgakov (1891–1940), scriptor et medicus
 Vladimirus Horowitz, (1903–1989), musicus
 Ioannes Kum, (1976 natus), inventor WhatsApp
 Casimirus Malewicz (1879-1935), pictor
 Golda Meir (1898–1978), primus minister Israel
 Victor Nekrasov (1911-1987), scriptor
 Inguarus Sikorski (1889–1972), constructor vehiculorum aeriorum

 Notae 

 Coniunctiones communium 

Kyotum
Chisinovia
Tiphlis
Belogradum
Ancyra
Athenae
Budapestinum
Chicago
Edinburgum
Monacum
Lutetia
Tolosa
Varsovia
Vindobona
Roma
Torontum
Holmia
Bruxellae
Pretoria

Babij Jar
2171 Kiev

 Nexus externi 

Categoria:Condita saeculo 5
Categoria:Capita

Categoria:Urbes milies milium incolarum
Categoria:Urbes sanctae